หวั่นบทวิเคราะห์ลดลง ก.ล.ต.หารือสมาคมโบรกเกอร์ 27 ก.ย.นี้
ก.ล.ต.หารือกับสมาคมบริษัทหลักทรัพย์ ในประเด็น พ.ร.บ.หลักทรัพย์ฯฉบับแก้ไขใหม่ เพื่อให้ทุกฝ่ายเข้าใจตรงกัน ขณะที่นักวิเคราะห์เสนอขอให้ผ่อนปรนให้ใช้ข้อมูล Company visit นำมาทำบทวิเคราะห์หลักทรัพย์ได้ เพราะเกรงว่าจากนี้ไปบทวิเคราะห์จะถูกจัดทำออกมาน้อยมาก,นายปริย เตชมวลไววิทย์ ผู้อำนวยการ ฝ่ายงานเลขาธิการและสื่อสารองค์กร สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยว่า ในวันที่ 27 ก.ย.นี้ สมาคมบริษัทหลักทรัพย์ (บล.) หรือโบรกเกอร์ ได้เชิญตัวแทนจากสำนักงาน ก.ล.ต.ไปทำความเข้าใจเกี่ยวกับพระราชบัญญัติ (พ.ร.บ.) หลักทรัพย์และตลาดหลักทรัพย์แห่งประเทศไทย ฉบับที่มีการแก้ไขเพิ่มเติม ที่มีความเข้มงวดและขยายความ การกระทำความผิดในการซื้อขายที่ไม่เป็นธรรม ทั้งการปั่นหุ้นและการใช้ข้อมูลภายใน มาซื้อขายหุ้น (อินไซเดอร์เทรดดิ้ง) มากขึ้น ที่มีบทลงโทษที่รุนแรงขึ้น,รวมทั้งการเข้มงวดกับนักวิเคราะห์ ในการออกบทวิเคราะห์ให้มากขึ้น โดยต้องใช้ข้อมูลที่มีความครบถ้วน ถูกต้อง ไม่บิดเบือนหรือข้อมูลที่เป็นเท็จ และห้ามใช้ข้อมูลภายใน ที่ได้มาใช้ในบทวิเคราะห์ และจะชี้แจงทำความเข้าใจถึงหลักการของกฎหมาย เพื่อให้มีความเข้าใจที่ถูกต้องกับประธานเจ้าหน้าที่บริหารของบริษัทหลักทรัพย์ทุกแห่ง,นายไพบูลย์ นลินทรางกูร นายกสมาคมนักวิเคราะห์การลงทุน กล่าวว่า สมาคมอยู่ระหว่างจัดทำคู่มือและแนวปฏิบัติในการทำบทวิเคราะห์ให้กับนักวิเคราะห์คาดว่าจะแล้วเสร็จเร็วๆ นี้ และแนวทางการทำบทวิเคราะห์ ไม่ได้เปลี่ยนแปลงจากเดิมมากนัก เป็นเพียงการปรับปรุงให้มีความถูกต้องชัดเจนมากขึ้น เช่น ข้อมูลที่นำมาวิเคราะห์ ต้องมีความถูกต้อง ครบถ้วน และมีปัจจัยสนับสนุน รวมทั้งต้องไม่นำข้อมูลภายใน (อินไซด์) มาใช้ในการวิเคราะห์ เป็นต้น แต่การทำงานของนักวิเคราะห์ก็ยังคงเหมือนเดิม,นายกวี ชูกิจเกษม รองกรรมการผู้จัดการ บริษัทหลักทรัพย์ (บล.) กสิกรไทย จำกัด กล่าวว่า เห็นด้วยกับ พ.ร.บ.หลักทรัพย์และตลาดหลักทรัพย์ฯ ฉบับใหม่ เพราะไม่ได้ทำให้ขั้นตอนต่างๆในการทำบทวิเคราะห์ยากขึ้น โดยเฉพาะการจัดทำบทวิเคราะห์ของ บล.กสิกร ได้ทำตามกฎเกณฑ์ของ ก.ล.ต.อย่างเข้มงวด,นายรณกฤต สารินวงศ์ รองกรรมการผู้จัดการ สายงานวิเคราะห์หลักทรัพย์ บริษัท คันทรี่ กรุ๊ป กล่าวว่า กฎหมายฉบับใหม่นี้อาจส่งผลทำให้มีบทวิเคราะห์หลักทรัพย์ออกมาน้อยลง เนื่องจากโดยปกติการทำบทวิเคราะห์แต่ละครั้ง นักวิเคราะห์ต้องเข้าไปพบปะพูดคุยกับผู้บริหาร หรือเข้าไปสอบถามข้อมูลต่างๆ หรือจากการไปสัมภาษณ์ เกี่ยวกับการดำเนินธุรกิจของแต่ละกิจการ จากผู้บริหารของบริษัทจดทะเบียนนั้นๆ (Company visit) จากนั้น ก็นำข้อมูลที่ได้รับมาประกอบการวิเคราะห์ราคาพื้นฐานของแต่ละบริษัท โดยใช้หลักการ ประสบการณ์ของนักวิเคราะห์ ซึ่ง พ.ร.บ. ฉบับใหม่กำหนดไว้ว่าข้อมูลทุกอย่าง ต้องมีการแจ้งตลาดหลักทรัพย์ฯก่อน จึงจะนำมาใช้ได้ หรือนำมาเขียนได้ ซึ่งในตลาดหุ้นมีบริษัทจดทะเบียนอยู่กว่า 600 บริษัท ในแต่ละวันมีการแจ้งข่าวต่อตลาดหลักทรัพย์ฯน้อยมาก ส่งผลให้แนวโน้มบทวิเคราะห์ มีแนวโน้มที่ลดลง,เมื่อ 10 ปีก่อน เราใช้การพูดคุยกับผู้บริหาร หรือใช้การเข้าไปสอบถามข้อมูลต่างๆเกี่ยวกับการดำเนินธุรกิจ และข่าวสารจากหน้าหนังสือพิมพ์ ประกอบกับประสบการณ์มาวิเคราะห์หาพื้นฐานการเติบโต ราคาที่เหมาะสม แต่หลังจากนี้จะทำได้ยากขึ้น เพราะข้อมูลที่ได้รับมาต้องมาตรวจสอบก่อนว่าข้อมูลจริงหรือไม่ และรอข้อมูลที่แจ้งผ่านตลาดหลักทรัพย์ฯ จึงขอเสนอ ก.ล.ต.ให้สามารถนำข้อมูลจากการเข้าไปทำ Company visit หรือจากการโทร.เข้าไปพูดคุยกับผู้บริหารที่มีที่มาที่ไปชัดเจน และข้อมูลจากหน้าหนังสือพิมพ์ มาใช้ประกอบบทวิเคราะห์ได้.
ก.ล.ต.หารือกับสมาคมบริษัทหลักทรัพย์ ในประเด็น พ.ร.บ.หลักทรัพย์ฯฉบับแก้ไขใหม่ เพื่อให้ทุกฝ่ายเข้าใจตรงกัน ขณะที่นักวิเคราะห์เสนอขอให้ผ่อนปรนให้ใช้ข้อมูล Company visit นำมาทำบทวิเคราะห์หลักทรัพย์ได้ เพราะเกรงว่าจากนี้ไป
ข่าวเศรษฐกิจ,ปริย เตชมวลไววิทย์,ก.ล.ต.,พ.ร.บ.หลักทรัพย์,Company visit,บทวิเคราะห์หลักทรัพย์,ไพบูลย์ นลินทรางกูร,กวี ชูกิจเกษม,รณกฤต สารินวงศ์